wickkiey/tamil-wikipedia-markdown huggingface dataset:
# ஆதோனி தொடருந்து நிலையம்



ஆதோனி தொடருந்து நிலையம், இந்திய மாநிலமான ஆந்திரப் பிரதேசத்தின் கர்நூல் மாவட்டத்திலுள்ள ஆதோனியில் உள்ளது.  

## தொடர்வண்டிகள்
இங்கு நின்று செல்லும் வண்டிகளில் சில:  
- மும்பை விரைவுவண்டி
- மும்பை மெயில்
- கர்நாடகா விரைவுவண்டி
- ராஜ்கோட் விரைவுவண்டி
- விவேக் விரைவுவண்டி
- ராயலசீமா விரைவுவண்டி
- கன்னியாகுமரி விரைவுவண்டி
- கோயம்புத்தூர் விரைவுவண்டி
- திருவனந்தபுரம் விரைவுவண்டி
- சோலாப்பூர் விரைவுவண்டி
- சீரடி விரைவுவண்டி
# ஆன் மூர்

**ஆன் மூர்** (பிறப்பு 1940) ஓர் அமெரிக்க செவிலியர் ஆவார். இவர் சுனக்லி (Snugli), வீகோ (weego) எனும் குழந்தையைக் கொண்டுசெல்லும் முதுகுப் பைகளைக் கண்டுபிடித்தார.  

மூர் ஒரு குழந்தையைப் பேணும் செவிலியரவார். இவர் செருமனியிலும் மொராக்கோவிலும் மாந்தநேயப் பணிகளில் ஈடுபட்டவர்.இவர் அமைதிப்படைத் தன்னார்வலரும் ஆவார். இவர் 1960களில் டோகோவில் தானும் அமைதிப்படைத் தன்னார்வலரான தன் கணவர் மைக்குடன் பணிபுரிந்தார் .  

இந்த இணையருக்கு முதல் மகள் பிறந்ததும் அமெரிக்காவுக்குத் திரும்பும்போது மேற்கு ஆப்பிரிக்க முறைப்படிஒரு நீண்ட துப்பட்டாவை ஏணையாக முதுகில் தொங்கவிட்டு அதில் குழந்தையை கொண்டுவர முயன்றுள்ளார்.இம்முரையில் குழந்தை நழுவ வாய்ப்புள்ளதால் மூரும் அவரது தாயாரான அகனேசு லூசில்லெ ஔகெர்மனும் இன்றைய சுனக்லிக்கு முன்னோடியான முதுகுச் சேணத்தை உருவாக்கியுள்ளனர்.  

குழந்தை ஏணையின் மாற்றங்களுக்கும் பின்னர் பல உரிமங்கள் வழங்கப்பட்டன. இவருக்கு 1988இலும் 1989இலும் உயிரக உருளையைக் கொண்டுசெல்லும் முதுகேந்தியான காற்றுத் தூக்கிக்கும் உரிமங்கள் வழங்கப்பட்டன.
# கியூலியானா காவக்லியேரி தெசாரோ



முனைவர் ** கியூலியானா தெசாரோ** (*நேயெ* **காவக்லியேரி**) *(Giuliana Tesoro)* (1921–2002) இத்தாலியாவின் வெனிசுநகரில் 1921இல்பிறந்தார். இவர்1939இல் பெனிட்டோ முசோலினி காலத்தில் அமெரிக்காவுக்குப் புலம்பெயர்ந்தார். இவர் 125க்கும் மேற்பட்ட அமெரிக்க உரிமங்கள் பெற்ற பெயர்பெற்ற கரிம வேதியியலாளர் ஆவார். நாரிழை, துகில் தொழில்துறையில் பல்வேறு பங்களிப்புகளைச் செய்துள்ளார். இவரது மிகவும் புகழ்பெற்ற புதுமைப்புனைவு தணல்தாங்கு நாரிழை ஆகும். இவர் 2002 செப்டம்பர் 29இல் 81 அகவையில் நியூ யார்க், தோப்சு ஃபெர்ரியில் மரணமடைந்தார்.  

## கல்வியும் தொழில்துறைப் பட்டறிவும்

கியூலியானோ காவக்லேரி வெனிசு நகரில் யூதக் குடும்பத்தில் 1921இல் பிறந்தார். இவரது தந்தையாரான ஜினோ காவக்லேரி ஓர் ஆயுள்காப்பீட்டு நிறுவன மேலாளராக இருந்தார். இவரது 12ஆம் அகவையில் தந்தையார் இறந்துவிட்டுள்ளார். இவர் 1938இல் தன் பள்ளிப்படிப்பை முடித்ததும் பாசிச இனச் சட்டம் அறிவிக்கப்பட்டதால் இத்தாலியப் பல்கலைக்கழகத்தில் சேர்த்துக் கொள்ள மறுக்கப்பட்டுள்ளார். எனவே முதலில் இவர் சுவிட்சர்லாந்துக்கு புலம்பெயர்ந்தார். பிறகு 1939இல் அமெரிக்காவுக்குச் சென்றுள்ளார்.  

அமெரிக்காவில் யேல் பல்கலைக்கழகப் பட்டப்படிப்பில் சேர்ந்து உரிய காலத்துக்கு முன்னரே முடித்துள்ளார். In 1943, at the age of 21, காவக்லேரி கரிம வேதியியலில் முனைவர் பட்டம் பெற்றார். அதே ஆண்டில் இவர் விக்டர் தெசாரோவை மணந்துள்ளார். இவருக்கு இரு குழந்தைகள் பிறந்தனர். இவர் 1982இல் புரூக்லினில் உள்ள நியூ யார்க் பல்கலைக்கழகத்தி பல்தொழில்நுட்ப நிறுவனத்தில் ஆராய்ச்சிப் பேராசிரியராக இருந்து 1996இல் ஓய்வு பெற்றுள்ளார்.  

## வேதியியல், துகிலியல் பங்களிப்புகள்

தெசாரோ துகில், கரிமப் பொருட்கள் சார்ந்த செயல்முறைகளில் பல மேம்ப்பாடுகளைச் செய்து, துகில்சார்ந்த அன்றாட நுகர்வோர் நலங்களையும் செயல்முறை அமைப்புகளின் திறமையையும் உயர்த்தியுள்ளார். இவர் தணல்தாங்கு நாரிழைகள் புதிதாக உருவாக்கி, அவற்றில் அதாவது செயற்கை நாரிழைகளில் மின்னேற்றம் தேங்கலைத் தவிர்க்கும் வழிமுறைகளை உருவாக்கினார். மேலும் துகில்களின் மேம்பட்ட நிலைத்த அழுத்த இயல்புகள் உருவாக்கினார்.  

## குழுக்களும் விருதுகளும்

தெசாரோ தேசிய அறிவியல் கல்விக்கழகம், தேசிய ஆராய்ச்சி மன்றம் ஆகியவற்றின் பொருள், தீக்காப்பு சார்ந்த பல குழுக்களில் பங்கேற்றுள்ளார்.  
இவர் தனிக்குழுக்களில் பங்கேற்ற கழகங்களாவன: நாரிழைக் கழகம், நிறுவனர்/தலைவர், 1974, அமெரிக்க வேதியியல் கழகம், அமெரிக்கத் துகில் வேதியியலாளர்/வண்ணவியலாளர் கழகம், வெதியிய்லாரின் அமெரிக்க நிறுவனம், அமெரிக்க அறிவியல் மேம்பாட்டுக் கழகம்.  
In 1963, Tesoro was awarded the Olney Medal of the American Association of Textile Chemists and Colorists. She was the recipient of the Society of Women Engineers’ Achievement Award in 1978.
# மெந்தகாப் தமிழ்ப்பள்ளி


**மெந்தகாப் தமிழ்ப்பள்ளி** என்பது மலேசியா நாட்டின் பகாங் மாநிலத்தில்; மெந்தகாப் நகரத்தில் அமைந்துள்ள ஒரு தமிழ்ப் பள்ளியாகும். பகாங் மாநிலத் தலைநகர் குவாந்தான் பெருநகரில் இருந்து 119 கி.மீ.; மலேசியத் தலைநகர் கோலாலம்பூரில் இருந்து 135 கி.மீ.; தொலைவில் அமைந்து உள்ளது.  

தவிர மெந்தகாப் நகரத்தில் அமைந்து இருக்கும் ஶ்ரீ சுப்ரமணியர் ஆலயத்தின் அருகாமையிலும் இப்பள்ளி அமைந்து உள்ளது.  

அண்மைய காலங்களில் பல சாதனைகளையும் இப்பள்ளி படைத்து உள்ளது. 2016-ஆம் ஆண்டு ஆசிய இளம் கண்டுபிடிப்பாளர்கள் கண்காட்சியில், புதுமையான முறையில் வடிவமைக்கப்பட்ட கலோரிமீட்டர் கண்டுபிடிப்பிற்காக இரட்டை வெள்ளிப் பதக்கங்களைப் பெற்று உள்ளது.
# மாறும் பெறுமான அஞ்சல் தலை


**மாறும் பெறுமான அஞ்சல் தலை** (Variable value stamp) என்பது, தன்னியக்க வங்கி இயந்திரம் போன்றதொரு இயந்திரத்தினால் வழங்கப்படுவதும் பொது வடிவமைப்புடன் கூடியதுமான பசை பூசிய அல்லது தானொட்டு அஞ்சல்தலை ஆகும். இதில், அஞ்சல்தலையின் பெறுமதி வாடிக்கையாளரின் தேவையைப் பொறுத்து வழங்கப்படும் வேளையிலேயே அச்சிடப்படுகின்றது. பெறுமதியைத் தேவைக்கேற்றபடி மாற்றிக்கொள்ளலாம் அல்லது ஏற்கனவே தீர்மானிக்கப்பட்ட வெவ்வேறு பெறுமானங்களில் இருந்து தெரிவுசெய்யலாம். இவ்வகையான அஞ்சல்தலைகளும், இயந்திரங்களும் பொதுவாக சில்லறை வணிக, அஞ்சல் அலுவலகச் சூழல்களில் பயன்படுகின்றன.  

## வரலாறு
பல ஆண்டுகளாக இதுபோன்ற முறைமைகள் குறித்த சோதனைகள் இடம்பெற்றுள்ளன. ஆனாலும், நவீன, சிக்கலான கணினி அச்சுத் தொழில்நுட்பங்கள் வளர்ச்சியடைய முன்னர் குறிப்பிடத்தக்க வெற்றி கிடைக்கவில்லை. வணிக நிறுவனங்களிலும் பிற அமைப்புக்களிலும் இதே போன்ற செயற்பாடுகளைச் செய்யும் அஞ்சல் முத்திரைப் பொறியின் உருவாக்கம் இந்தத் தொழில் நுட்பம் உருவாவதில் முக்கியப் பங்கு வகித்தது.  

மாறும் பெறுமான அஞ்சல்தலை இயந்திரம் ஒன்றுக்கான முதல் காப்புரிமை 1884 கார்ல் புசே என்பவரால் பெறப்பட்டது. 1900ல் கிறித்தியன் கார்சின் இயந்திரத்தை ஒசுலோவில் சோதித்துப்பார்த்தனர். இது போன்ற இயந்திரங்கள் விரைவிலேயே ஆசுத்திரேலியா, நியூசிலாந்து, ஐக்கிய அமெரிக்கா ஆகிய நாடுகளிலும் சோதனை செய்யப்பட்டன.
# கந்தக குளோரைடு ஐம்புளோரைடு



**கந்தக குளோரைடு ஐம்புளோரைடு** *(Sulfur chloride pentafluoride)* என்பது SF<sub>5</sub>Cl என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஐம்புளோரோசல்பைடு (SF<sub>5</sub>) வேதி வினைக்குழுவைப் பெற்றுள்ள பிற சேர்மங்களைப் போலவே இதுவும் அறை வெப்பநிலையில் நிறமற்ற வாயுவாகவும் அதிக நச்சுத் தன்மையுடனும் காணப்படுகிறது. C<sub>4</sub>v சீரொழுங்கு கொண்ட எண்முக வடிவமைப்பினை இச்சேர்மம் ஏற்றுள்ளது. கரிமச் சேர்மங்களுடன் SF<sub>5</sub> வேதிவினைக்குழுவை சேர்ப்பதற்கு ஏற்ற வினைப்பொருளாக, கந்தக குளோரைடு ஐம்புளோரைடு மட்டுமே வர்த்தகரீதியாகக் கிடைக்கின்றது.  

நான்குபுளோரோ ஐதரசீனில் இருந்து O(SF5)2 மற்றும் F<sub>2</sub>NSF<sub>5</sub> தயாரிப்பதற்கான முன்னோடியாக SF<sub>5</sub>Cl விளங்குகிறது.  

## தொகுப்பு முறை தயாரிப்பு

இரண்டு நிலைகள் குறைவான கந்தக புளோரைடுகளில் இருந்து, ( கந்தக நான்குபுளோரைடு மற்றும் இருகந்தக பதின்புளோரைடு ) வினையைத் தொடங்கும் பல்வேறு வகையான தொகுப்பு முறைகளில் கந்தக குளோரோ ஐம்புளோரைடு தயாரிக்க முடியும்:  

: + + → +  
: + →  
: + → 2
# பள்ளிக்கூடம் (திரைப்படம்)


**பள்ளிக்கூடம்** என்பது 2007ஆவது ஆண்டில் தங்கர் பச்சான் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் முக்கிய கதைப்பாத்திரங்களில் நரேன், சினேகா, ஷ்ரேயா ரெட்டி, சீமான் ஆகியோருடன் தங்கர் பச்சானும் நடித்திருந்தார். இப்படத்தின் கதையானது, 1978, 1983, 1991, 2004 ஆகிய நான்கு காலகட்டங்களில் நடப்பவையாக இருந்தது.  

## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## விமர்சனம்
*வெப் துனியா* வலைத்தளத்தில் எழுதிய விமர்சனத்தில் "பொதுவான திரைக்கதை சூத்திரங்களுக்கு உட்படாத வகையில் சொல்லப்பட்டிருக்கும் கதை. யதார்த்தமான காட்சிகள், நல்ல கருத்து என்று பல வகையிலும் பாராட்டு பெறும் தங்கர் இன்னும் சில செய் நேர்த்தியைக் கையாண்டிருந்தால் படம் காவியமாகியிருக்கும்" என்று எழுதினர்.
# புரி - காந்திதாம் விரைவுவண்டி

**புரி - காந்திதாம் விரைவுவண்டி**, புரிக்கும் காந்திதாமுக்கும் இடையே இயக்கப்படுகிறது. இது இந்திய இரயில்வேயின் கட்டுப்பாட்டில் உள்ளது.  

## வழித்தடம்

| 1 | GIMB | காந்திதாம் சந்திப்பு |  |
| --- | --- | --- | --- |
| 2 | BCOB | பச்சவு |  |
| 3 | SIOB | சமாகியாலி சந்திப்பு |  |
| 4 | DHG | திரங்கந்திரா |  |
| 5 | ADI | அகமதாபாத் சந்திப்பு |  |
| 6 | ANND | ஆனந்து சந்திப்பு |  |
| 7 | BRC | வடோதரா சந்திப்பு |  |
| 8 | ST | சூரத் |  |
| 9 | NDB | நந்துர்பார் |  |
| 10 | JL | ஜள்காவ் சந்திப்பு |  |
| 11 | BSL | புசாவள் சந்திப்பு |  |
| 12 | NGP | நாக்பூர் சந்திப்பு |  |
| 13 | G | கோந்தியா சந்திப்பு |  |
| 14 | DURG | துர்க் |  |
| 15 | R | ராய்ப்பூர் சந்திப்பு |  |
| 16 | KRAR | கரியர் ரோடு |  |
| 17 | KBJ | கந்தாபஞ்சி |  |
| 18 | TIG | தித்லாகர் |  |
| 19 | BLGR | பலாங்கீர் |  |
| 20 | BRGA | பர்கர் ரோடு |  |
| 21 | SBP | சம்பல்பூர் |  |
| 22 | ANGL | அனுகோள் |  |
| 23 | TLHD | தாள்சேர் ரோடு |  |
| 24 | DNKL | டேங்கானாள் |  |
| 25 | BBS | புவனேஸ்வர் |  |
| 26 | KUR | குர்தா ரோடு |  |
| 27 | PURI | புரி | } |
# தாதர் மட்காவ் ஜனசதாப்தி விரைவுவண்டி



**தாதர் - மட்காவ் ஜன சதாப்தி விரைவுவண்டி**, இந்திய இரயில்வே இயக்கும் ஜன சதாப்தி வகை வண்டிகளில் ஒன்று. இது மகாராஷ்டிரத்தில் உள்ள மும்பையில் தொடங்கி, கோவாவில் உள்ள மட்காவ் வரை சென்று திரும்பும்.  

## வழித்தடம்

| எண் | நிலையத்தின் குறியீடு | நிலையத்தின் பெயர் | தொலைவு |  |
| --- | --- | --- | --- | --- |
| 1 | DR | தாதர் | 0 |  |
| 2 | TNA | டாணே | 25 |  |
| 3 | PNVL | பன்வேல் | 60 |  |
| 4 | CHI | சிப்ளூண் | 316 |  |
| 5 | RN | ரத்னாகிரி | 422 |  |
| 6 | KKW | கண்கவலி | 578 |  |
| 7 | KUDL | குடாள் | 617 |  |
| 8 | THVM | திவிம் | 692 |  |
| 9 | MAO | மட்காவ் | 757 | } |

## இணைப்புகள்
- இந்தியன்ரயிலின்போ தளத்தில் வண்டியை பற்றிய தகவல்கள்
# கண்கவலி தொடருந்து நிலையம்



**கண்கவலி தொடருந்து நிலையம்**, மகாராஷ்டிராவின் சிந்துதுர்க் மாவட்டத்தில் உள்ள கண்கவலியில் உள்ளது.  

## தொடர்வண்டிகள்
இங்கு நின்று செல்லும் தொடர்வண்டிகளில் சில:  
| வண்டி எண் | வண்டி |  |
| --- | --- | --- |
| 10103 / 10104 | மும்பை சத்திரபதி சிவாஜி – மட்காவ் மாண்டவி விரைவுவண்டி |  |
| 10111 / 10112 | சத்ரபதி சிவாஜி முனையம் – மட்காவ் கொங்கண் கன்யா விரைவுவண்டி |  |
| 11003 / 11004 | தாதர்–சாவந்தவாடி ராஜ்ய ராணி விரைவுவண்டி |  |
| 12051 / 12052 | தாதர் மட்காவ் ஜனசதாப்தி விரைவுவண்டி |  |
| 12133 / 12133 | சத்ரபதி சிவாஜி முனையம்–மங்களூர் விரைவுவண்டி |  |
| 12617 / 12618 | ஹசரத் நிசாமுதின்–எர்ணாகுளம் மங்கள லட்சத்தீவு விரைவுவண்டி |  |
| 22115 / 22116 | லோகமான்ய திலக் முனையம் – கர்மளி ஏ.சி. அதிவிரைவுவண்டி |  |
| 22149 / 22150 | புணே–எர்ணாகுளம் பூர்ணா விரைவுவண்டி |  |
| 22475 / 22476 | பிகானேர்–கோயம்புத்தூர் ஏ.சி. அதிவிரைவுவண்டி |  |
| 22629 / 22630 | தாதர்–திருநெல்வேலி விரைவுவண்டி | } |
# மட்காவ் தொடருந்து நிலையம்



மட்காவ் தொடருந்து நிலையம், கோவாவின் தெற்கு கோவா மாவட்டத்திலுள்ள மட்காவில் உள்ளது. இந்த நிலையம் கொங்கண் இருப்புப்பாதை வழியில் அமைந்துள்ளது.  

## வண்டிகள்
- 10103/10104 மாண்டவி விரைவுவண்டி
- 10111/10112 கொங்கண் கன்யா விரைவுவண்டி
- 12051/12052 தாதர் மட்காவ் ஜனசதாப்தி விரைவுவண்டி
- 12449/12450 கோவா சம்பர்க் கிராந்தி எக்ஸ்பிரஸ்
- 22635/22636 மட்காச்–மங்களூர் இண்டர்சிட்டி எக்ஸ்பிரஸ்
- 12431/12432 திருவனந்தபுரம் ராசதானி விரைவுவண்டி
- 12217/12218 கேரள சம்பர்க் கிராந்தி விரைவுவண்டி
- 12617/12618 மங்கள லட்சத்தீவு விரைவுவண்டி
- 12619/12620 மத்சியகந்தா விரைவுவண்டி
- 12201/12202 கொச்சுவேலி - லோக்மானிய திலக் முனையம் கரீப் ரத் விரைவுவண்டி
- 12779/12780 கோவா விரைவுவண்டி
- 17311/17312 வாஸ்கோடகாமா–சென்னை விரைவுவண்டி
- 18047/18048 அமராவதி விரைவுவண்டி
- 22475/22476 பிகானேர்–கோயம்புத்தூர் ஏ.சி. அதிவிரைவுவண்டி

## இணைப்புகள்
- மட்காவ் நிலையத்தைப் பற்றிய தகவல்கள் - இந்தியன்ரயிலின்போ தளம்
# கிரிராஜ் கிசோர்

**ஆச்சாரிய கிரிராஜ் கிசோர்** (Acharya Giriraj Kishore), (4 பிப்ரவரி 1920 - 13 சூலை 2014) இந்துத்துவா கருத்தியல் கொண்டவர். சங்கப்பரிவாரின்சமயப் பிரிவான விசுவ இந்து பரிசத்தின் மூத்த துணைத் தலைவராக செயல்பட்டவர்.  

## வாழ்க்கை
கிசோர், உத்திரப்பிரதேசம், ஈடா கிராமத்தில் பிறந்தவர். இந்தி மொழி, வரலாறு மற்றும் அரசியல் அறிவியல் ஆகியவற்றில் முதுநிலப் பட்டம் பெற்ற பள்ளி ஆசிரியர்.  
பாரதிய ஜனதா கட்சியின் தலைவர்களில் ஒருவரான விஜயராஜே சிந்தியாவால் ஈர்க்கப்பட்ட கிசோர், அயோத்தியில் மீண்டும் இராமர் கோயில் கட்ட ராம ஜென்மபூமி இயக்கத்தில் கலந்து கொண்டார்.
# சிவராம் சங்கர் ஆப்தே



**சிவராம் சங்கர் ஆப்தே** (Shivram Shankar Apte) , (1907 - 10 அக்டோபர் 1985) விஸ்வ இந்து பரிசத்தின் நிறுவனரும், அதன் முதல் பொதுச்செயலாருமான இவரை *தாதாசாகிப் ஆப்தே* என்றும் அழைப்பர்.  

துவக்கத்தில் *யுனெனைடெட் பிரஸ் ஆப் இந்தியா*வில் ஊடகவியலாளராக பணிபுரிந்த ஆப்தே, பின்னர் **இந்துஸ்தான் சமாச்சார்** எனும் செய்திப் பத்திரிக்கையை துவக்கியவர்.
# மதுகர் தத்தாத்திரேய தேவ்ரஸ்


**மதுகர் தத்தாத்திரேய தேவ்ரஸ்** (Madhukar Dattatraya Deoras) (11 டிசம்பர் 1915 - 17 சூன் 1996), *பாலசாகிப் தேவ்ரஸ்* என அன்பாக அழைக்கப்படுவார். ராஷ்டிரிய சுயம்சேவாக் சங்கத்தின் மூன்றாம் அகில இந்திய தலைவராவார்.  

தத்தாத்திரேய கிருஷ்ணாராவ் தேவ்ரஸ் - பார்வதிபாய் இணையருக்கு நாக்பூரில் பிறந்த தேவ்ரஸ், 1935இல் நாக்பூர் பல்கலைக்கழகத்தில் வழக்கறிஞர் பட்டம் பெற்றவர். துவக்க காலமுதலே ஆர் எஸ் எஸ் பிரச்சாரகராக மேற்கு வங்காளத்தில் தொண்டு செய்தவர். 1965இல் ராஷ்டிரிய சுயம்சேவாக் சங்கத்தின் பொதுச் செயலராக விளங்கியவர். கோல்வால்கரின் மறைவிற்குப் பின் ஆர் எஸ் எஸ் அமைப்பின் அகில இந்திய தலைவராக 1973 முதல் 1994 முடிய செயல்பட்டவர்.  

## ஆதார நூற்பட்டியல்

**நூல்கள்**  

- 
- 
- 
- 
- 
- 
- 
- 

**மேற்கோள்கள்**
# லிடா ஏ. நியூமேன்



** லிடா ஏ. நியூமேன் ** (*Lyda D. Newman*) ஓர் அமெரிக்கப் புதுமைப்புனைவாளர். இவர் எளிதாக வெளியில் எடுத்து தூய்மை செய்யவல்ல முடித் தூவியைக் கண்டுபிடித்தார். இவருக்கு அதற்கான உரிமம் 1898 நவம்பர் 15இல் வழங்கப்பட்ட்து.. இது அமெரிக்கா உரிமம்614,335 ஆகும். இவர் இந்தக் கண்டுபிடிப்பில் மதாம் வாக்கர்,மார்ஜோரி ஜாய்னர் அகிய இரு ஆப்பிரிக்க-அமெரிக்கப் பெண்களின் முடித் தூய்மைபேணும் பங்களிப்பிற்கும் முந்தியவர்.  

நியூமேன் நியூ யார்க் நகரில் உள்ள மன்ஃஆட்டனில் வாழ்ந்து அங்கேயே பணிபுரிந்தவர். இவர் புனைந்த முடித் தூவி கட்டுகோப்பில் எளியதும் நீடித்து உழைக்க்க் கூடியதுமாகும். மேலும் பயன்படுத்த வாட்டமானதகவும் அமைந்த்து. தூவியின் அகன்றுபிரிந்த காடிகள் முடிவாரப் பாய்வோட்டங் கூடியதக இருந்தது. அவரது சொந்த வாழ்க்கையைக் குறித்து ஏதும் தகவல்கள் கிடைக்கவில்லை. அவர் ஓர் ஆப்பிரிக்க-அமெரிக்கப் பெண்மணி என்பதாலும் அவர் காலத்தில் கருப்பர் குறித்தோ பெண்கள் குறித்தோ விரிவான வரலாறு எழுதும் வழக்கம் இல்லை என்பதாலும் இந்நிலை ஏற்பட்டது எனலாம்.
# மதுகர் ராவ் பகவத்

**மதுகர் ராவ் பகவத்** (Madhukar Rao Bhagwat), துவக்க காலத்தில் ராஷ்டிரிய சுயம்சேவாக் சங்கத்தின், ஆர் எஸ் எஸ் பிரச்சாரகராக குஜராத் பகுதியில் தொண்டு செய்த பின்னர் சந்திரப்பூர் மாவட்டம் மற்றும் குஜராத் மண்டலத் தலைவராக பணியாற்றியவர்.  
தற்போதைய ராஷ்டிரிய சுயம்சேவாக் சங்கத்தின் தலைவரான மோகன் பகவத்தின் தந்தையாவர். முன்னாள் ராஷ்டிரிய சுயம் சேவாக் சங்கத்தின் தலைவர்களான கேசவ பலிராம் ஹெட்கேவர் மற்றும் எம். எஸ். கோல்வால்கர் ஆகியவர்களுடன் நெருக்கமான பணியாற்றியவர்.  

## தாக்கம்
மதுகர் ராவ் பகவத்தின் தாக்கம் இந்தியத் துணைப் பிரதமராக இருந்த லால் கிருஷ்ண அத்வானி போன்ற அரசியல் தலைவர்களிடம் இருந்தது.
# அஞ்சல் முத்திரைப் பொறி


**அஞ்சல் முத்திரைப் பொறி** என்பது அஞ்சலில் இடப்பட்ட பொருளின்மீது கட்டணம் செலுத்தப்பட்டதற்கான சான்றாக முத்திரையிடும் கருவி ஆகும். அஞ்சல் முத்திரைப் பொறிகளை நாட்டின் அஞ்சல் ஆணையம் ஒழுங்குபடுத்துகிறது. இது, அஞ்சல்தலை போலச் செயற்படும் அஞ்சல் கட்டண முத்திரையையும், நீக்கல் முத்திரையையும், தேதியோடு கூடிய அஞ்சற்குறியையும் ஒன்றாக அச்சிடுகிறது. இந்த இயந்திர முத்திரை கட்டணம் செலுத்தப்பட்டதற்கான சான்றாக உள்ளது. இதனால் தனியாக அஞ்சல்தலை ஒட்ட வேண்டிய தேவையும் இல்லை.
# மார்கரெட் ஈ. நைட்


**மார்கரெட் ஈ. நைட்** (ஃபிப்ரவரி 14, 1838 – அக்தோபர் 12, 1914) ஓர் அமெரிக்கப் பெண் புதுமைப்புனைவாளர். இவர் "19ஆம் நூற்றாண்டின் மிகச் சிறந்த புதுமைப்புனைவாளர்" ஆவார்.  

இவர் ஜேம்சு நைட் என்பவருக்கும் அன்னா டீல் என்பவருக்கும் மைனில் உள்ள யார்க்கில் பிறந்தார். மார்கரெட் சிறுமியாக இருந்தபோதே ஜேம்சு நைட் இறந்துவிட்டார். 12ஆம் அகவை வரை இவர் பள்ளிக்குச் சென்றார். பிறகு 12ஆம் அகவையில் இருந்து 1856 வரை ஒரு பருத்தியாலையில் பணிபுரிந்தார். இவர் 1868இல் மசாசூசட்டில் உள்ள சுப்பிரிங்ஃபீல்டில் வாழ்ந்தபோது, இன்று கடைகளில் பெருவழக்கில் உள்ள பழுப்புநிறத் தாள்பைகளைச் செய்யும், அதாவது தாளை மடித்தொட்டி நேரடியாகப் தட்டைப் பைகளைச் செய்யும், எந்திரத்தைப் புனைந்தார்.  

நைட் இந்த எந்திரத்துக்கான மரப்படிமத்தை உருவாக்கினார். ஆனால் உரிமத்துக்கு விண்ணப்பிக்க நன்கு வேலைசெய்யும் இரும்புப் படிமம் ஒன்றைச் செய்ய விரும்பினார். நைட் இரும்பு எந்திரப்படிமத்தைச் செய்த பணிப்பட்டறையின் சொந்தக்காரரான சார்லசு அன்னான் இவரது வடிவமைப்பைத் திருடி அதற்கு உரிமமும் பெற்றுவிட்டார். நைட் ஒரு குறுக்கீட்டு வழக்கைத்/உரிம வழக்கைத் தொடுத்து அதில் வெற்றியும் பெற்றார். இவருக்கு வழக்கு முடிந்து 1871இல் உரிமம் வழங்கப்பட்டது. With a [[Massachusetts business man, Knight established the Eastern Paper Bag Co. and received royalties.  

இவர் பற்பல புதுமைப்புனைவுகளைச் செய்துள்ளார். அவையாவன: எண்ணிடும் எந்திரம்,சாளரச் சட்டகமும் நெம்பும் ஆகும் இவை 1894ஆம் ஆண்டில் பதிவுரிமம் வழங்கப்பட்டன.மேலும் சுழற்பொறிகள் சார்ந்த பல கருவிகளும் 1902-1915 கால இடைவெளியில் உரிமம் தரப்பட்டன. Knight's original bag-making machine is in the Smithsonian Museum in Washington, D.C.. மார்கரெட் மணமே முடிக்கவில்லை. இவர் 1914 அக்டோபர் 12இல் தன் 76ஆம் அகவையில் இயற்கை எய்தினார்.  

இவர் 1871இல் அரசுத் தகைமைப் பட்டய அணி விருது விக்டோரியா அரசி அவர்களால் வழங்கப்பட்டார். அமெரிக்கப் பட்டயம் வழங்கப்பட்ட முதல் பெண்மணி எனும் பொறிப்பும் 87ஆம் ஆண்டின் அமெரிக்க உரிமம் பெற்றவர் எனும் உரையும் ஃபிரேமிங்காமில் ஓலிசு தெருவில் உள்ள கர்ரி குடிலில் தொங்குகிறது. என்றாலும் முதல் அமெரிக்க உரிமம் பெற்ற பெண்மணி இவரல்ல. தொழிலக அதிபரான சாமுவேல் சிலேட்டரின் மனைவியான அன்னா வில்கின்சன் சிலேட்டரே முதல் அமெரிக்க உரிமம்பெற்ற பெண்மணியாவார்.: இவர் இரட்டைப் புரி திருகை 1793இலேயே உருவாக்கி அதற்கு அவ்வாண்டே உரிமம் வழங்கப்பட்டுள்ளார். நைட் 2006இல் தேசியப் புதுமைப்புனைவாளர்களின் புகழ்முற்றத்துக்குத் தேர்வு செய்யப்பட்டுள்ளார்.  

## உரிமங்கள்

## மற்ற ஊடகங்கள்

- McCully, Emily Arnold. *மேன்மைசால் மேட்டி: மார்கரெட் ஈ. நைட் புதுமைப்புனைவாளர் ஆனார்?*. Farrar, Straus and Giroux, 2006. 32pp. . (இது 2007இல் "மிகச்சிறந்த சிறுமியர் பெண்ணிய நூலாகத்" தேர்வு செய்யப்பட்டு அமெரிக்க நூலகக் கழக அமெலியா பூமர்த் திட்டப் பெண்ணிய வல்லுநர் குழுவால் விருது வழங்கப்பட்டது.)
# தென்றல் (திரைப்படம்)



**தென்றல்** என்பது 2004ஆவது ஆண்டில் தங்கர் பச்சான் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் பார்த்திபன், உமா ஆகியோர் முக்கிய கதாபாத்திரங்களில் நடித்திருந்தனர். இப்படத்தை விசுவநாதன் ரவிச்சந்திரன் தயாரித்திருந்தார். வித்யாசாகரின் இசையமைப்பில் உருவான இத்திரைப்படம் 2004 பிப்ரவரி 6 அன்று திரையரங்குகளில் வெளியானது.
# இந்தூர் சந்திப்பு தொடருந்து நிலையம்



**இந்தூர் தொடருந்து நிலையம்**, இந்திய மாநிலமான மத்தியப் பிரதேசத்திலுள்ள இந்தூரில் உள்ளது. இது ஐஎஸ்ஒ தரச்சான்றிதழ் பெற்ற தொடருந்து நிலையம் ஆகும்.  

## தொடர்வண்டிகள்
- இந்தூர் − ஜபல்பூர் விரைவுவண்டி
- இந்தூர் − மும்பை சென்ட்ரல் துரந்தோ விரைவுவண்டி
- இந்தூர் − மும்பை சென்ட்ரல் அவந்திகா விரைவுவண்டி
- இந்தூர் − ஹசரத் நிசாமுத்தீன் விரைவுவண்டி
- இந்தூர் − ஜம்மு தாவி மால்வா எக்ஸ்பிரஸ்
- இந்தூர் − சோத்பூர் ரண்தம்போர் விரைவுவண்டி
- இந்தூர் − போபால் இன்டர்சிட்டி விரைவுவண்டி
- இந்தூர் − ஹவுரா ஷிப்ரா விரைவுவண்டி
- இந்தூர் − பிலாஸ்பூர் நர்மதா விரைவுவண்டி
# அவந்திகா விரைவுவண்டி

**அவந்திகா விரைவுவண்டி**, இந்திய ரயில்வேயின் மேற்கு ரயில்வே கட்டுப்பாட்டில் உள்ளது. இது மும்பை சென்ட்ரலுக்கும், இந்தூருக்கும் இடையே இயக்கப்படுகிறது.  

## விவரம்
| 12961 | மும்பை சென்ட்ரல் – இந்தூர் | 19:05 | 09:00 |
| --- | --- | --- | --- |
| 12962 | இந்தூர் – மும்பை சென்ட்ரல் | 16:25 | 06:10 |

## வழித்தடம்
| எண் | நிலையத்தின் குறியீடு | நிலையத்தின் பெயர் | தொலைவு (கிமீ) |  |
| --- | --- | --- | --- | --- |
| 1 | BCT | மும்பை சென்ட்ரல் | 0 |  |
| 2 | BVI | போரிவலி | 30 |  |
| 3 | BL | வல்சாடு | 194 |  |
| 4 | NVS | நவ்சாரி | 230 |  |
| 5 | ST | சூரத்து | 263 |  |
| 6 | AKV | அங்கலேஷ்வர் | 312 |  |
| 7 | BH | பரூச் | 322 |  |
| 8 | BRC | வடோதரா | 392 |  |
| 9 | GDA | கோத்ரா | 465 |  |
| 10 | DHD | தாகோத் | 540 |  |
| 11 | MGN | மேக்நகர் | 573 |  |
| 12 | THDR | தாண்டலா | 581 |  |
| 13 | BMI | பாம்னியா | 608 |  |
| 14 | RTM | ரத்லம் | 653 |  |
| 15 | KUH | காசரோத் | 681 |  |
| 16 | NAD | நாக்தா | 695 |  |
| 17 | UJN | உஜ்ஜைன் | 750 |  |
| 18 | DWX | தேவாஸ் | 790 |  |
| 19 | INDB | இந்தூர் | 829 | } |

## மேலும் பார்க்க
- இந்தூர் துரந்தோ

## இணைப்புகள்
- வண்டியின் வழித்தடமும் நேர விவரங்களும் - இந்தியன்ரயிலின்போ
# 1739



**1739** (**MDCCXXXIX**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது ஒரு திங்கட்கிழமையில் ஆரம்பமானது.  

## நிகழ்வுகள்
<onlyinclude>  
- பெப்ரவரி 24 - ஈரானிய ஆட்சியாளர் நாதிர் ஷாவின் படைகள் முகம்மது ஷாவின் முகாலயப் படைகளைத் தோற்கடித்தது.
- மார்ச் 20 - நாதிர் ஷா தில்லியைக் கைப்பற்றி, கோஹினூர் உட்பட மயிலாசனத்தின் நகைகளைக் கொள்ளையடித்து நகரைச் சூறியாடினான்.
- சூன் 2 - அரச சுவீடிய அறிவியல் கழகம் ஸ்டாக்ஹோம் நகரில் உருவாக்கப்பட்டது..
- செப்டம்பர் 18 - ஆஸ்திரிய-உருசிய-துருக்கியப் போர் (1735–39) முடிவுக்கு வந்தது.
- அக்டோபர் 23 - பெரிய பிரித்தானியா எசுப்பானியா மீது போரை அறிவித்தது.
- ஸ்ரீ விஜய ராஜசிங்கன் கண்டி அரசனானான்.
</onlyinclude>  
## பிறப்புகள்

## இறப்புகள்

## 1739 நாற்காட்டி
# மரியோன் தொனோவன்



** மரியோன் ஓ’பிரையன் தொனோவன்** (*Marion O'Brien Donovan*)(பிறப்பு அக்தோபர் 15, 1917 - நவம்பர் 4, 1998) ஓர் அமெரிக்கப் புதுமைப்புனைவாளரும் தொழில் முனைவோரும் ஆவார். இவர் தனது முதல் நீர்க்காப்பு எறிதகும் அரைக்கச்சு உருவாக்கத்துக்காகப் பெயர்பெற்றவர். இதனால் இவர் 2015இல் தேசியப் புகழ்முற்றப் புதுமைப்புனைவாளராகத் தேர்வு செய்யப்பட்டார்.  

## இளம்பருவமும் கல்வியும்

## புதுமைப்புனைவுகள்

## பின்னாள் வாழ்க்கையும் இறப்பும்

## தகைமைகளும் விருதும்

தொனொவன் 2015இல் தேசியப் புகழ்முற்றப் புதுமைப்புனைவாளராகத் தேர்வு செய்யபட்டார்.
# தி மிசோரம் போஸ்ட்



தி மிசோரம் போஸ்ட் என்பது அசாமின் சில்சாரில் இருந்து வெளிவரும் ஆங்கில நாளிதழாகும். இதற்கு மத்திய அரசின் விளம்பர அமைப்பு அங்கீகரித்துள்ளது. இந்த அங்கீகரிப்பின் மூலம், மத்திய அரசின் விளம்பரங்களை வெளியிடும் வாய்ப்பு நாளிதழுக்கு கிடைக்கும். இது மிசோரத்தில் அதிகமாக விற்பனையாகும் நாளேடுகளில் முதன்மையானது.
# பியேர் சம்பான்


**பியேர் சம்பான்** (*Pierre Chambon*) (பிறப்பு 7 ஃபிப்ரவரி 1931, முல்லவுசு, ஃபிரான்சு) உயிர்க்கல, மூலக்கூற்று உயிரியல், மரபியல் நிறுவனத்தை ஃபிரான்சுநாட்டு சுடிராசுபர்கில் நிறுவியவர். இவர் முழுக்கருவனியல் மரபன்களின் கட்டமைப்பையும் கட்டுப்பாட்டுமுறைகளையும் கண்டறிய முதலில் மரபன் உயிரிப்படியாக்கத்தையும் வரிசைப்பிரிப்பு தொழில் நுட்பத்தையும் பயன்படுத்திய மூலக்கூற்று உயிரியலாளர் ஆவார். இவரது அறிவியலுக்கான பேரளவுப் பங்களிப்புகள் RNA polymerase II(B) இனங்காணல், படியெடுத்தல் கட்டுப்பாட்டு உறுப்புகளை இனங்காணல், கலக்கரு புலன்வாங்கிகளின் உயிரிப்படியாக்கத்தையும் பிரிப்புமுறையையும் கண்டறிதலும் அதன்வழியாக அவற்றின் கட்டமைப்பையும் மாந்த உடலியக்கத்தில் அவற்றின் செயல்பாடுகளையும் அறிதலும் ஆகியவற்றில் அமைந்தன. இவரது ஆய்வுகள் 1970-90கள் கால இடைவெளியில் அமைந்தன.  

சம்பான் 1985இல் அயல்நாட்டு ஆய்வுதவியாளராக அமெரிக்கத் தேசிய அறிவியல் கல்விக்கழகத்திலும் பிரெஞ்சு அறிவியல் கல்விக்கழகத்திலும் தேர்வு செய்யப்பட்டார். இவர் 1987இல் சுவீடிய அரசு அறிவியல் கல்விக்கழகத்திலும் அயல்நாட்டு உறுப்பினராகத் தேர்வு செய்யப்பட்டார். இவர் 1999இல் லூசியா கிராசு ஃஆர்விட்சு பரிசைக் கொலம்பியாப் பல்கலைக்கழகத்தில் இருந்து பெற்றார். மேலும் 2003இல் இவருக்கு வளர்ச்சி உயிரியலில் டைம்சு மார்ச் பரிசு வழங்கப்பட்டது. இவர் அடிப்படி அறிவியல் ஆராய்ச்சிக்கான ஆல்பெர்ட் லக்சர் விருதை 2004இல் தன்களப்பணிக்காகப் பெற்றார். அடுத்து 2010இல்சம்பான் கெயிர்டுனர் அறக்கட்டளையின் பன்னாட்டு விருதைப் பெற்றார். இது இவர் ’’விலங்கு உயிர்க்கலங்களில்படியெடுத்தலின் அடிப்படை இயங்கமைப்பை விளக்கியதற்காகவும் கலக்கரு புலன்வாங்கிகளின் மீக்குடும்பத்தின் கண்டுபிடிப்புக்காகவும் தரப்பட்டது’’.
# முக்த்சர் மாவட்டத்திலுள்ள ஊர்கள்


இது பஞ்சாபின் முக்த்சர் மாவட்டத்தில் உள்ள ஊர்களின் பட்டியல்.  

## கித்தர்பாஹா வட்டம்
கித்தர்பாஹா வட்டத்தில் உள்ள ஊர்கள்  
பீதோவாலி லால் பாய் தௌலா தராஜ் வாலா ஃபக்கர்சர் தௌலா பிவுரி பாரூ ஹுஸ்னர் தேடீ பபாணீயா கக்கா குராய் வாலா பாதீயாம் குரூசர் மதீர் புட்டர் (பகூஹா) கோட்பாய் சோட்டீயாம் சாஹிப சந்த் பலாயாணா கோட்டலி அபலூ மல்லண் கிஷன் புரா சூரேவாலா ஆசா புட்டர் புட்டீவாலா கிட்கீயாம் வாலா காவுணி குடீ சங்கர் தூல்கோட் லோஹாரா புட்டர் சரீன் சத்தியாணா ரோக்காலா சேக் சமாக் மணீயாம் வாலா சுக்னா அபலூ கில்ஜேவாலா தோதா தூஹேவாலா சக் கில்ஜேவாலா கூம்னண் குர்து லண்டே வாலா கர்னிவாலா பூந்தர்  

## முத்க்சர் வட்டம்
- அடாரீ
- உதேகரன்
- கந்தட்
- கானியாம்வாலி
- குண்டே ஹலால
- குலாபேவாலா
- கோகர்
- கோடலீ தேவன
- கோடலீ சங்கர்
- கோனியாணா
- சடேவாண
- சக்க அடாரீ சதரவாலா
- சக்க கந்தா சிங் வாலா
- சக்க காலா சிங் வாலா
- சக்க கோகர்
- சக்க சிப்படாம் வாலா
- சக்க ஜவாஹர் சிங் வாலா
- சக்க டோஹக்
- சக்க தாமகோட
- சக்க தூஹேவாலா
- சக்க பதாய்
- சக்க பாஜா மராட்
- சக்க மதரஸ்ஸா
- சக்க மஹாம் பத்தர்
- சக்க மோதலேவாலா
- சக்க லம்பீ டாப
- சிப்படாம் வாலீ
- சௌந்தரா
- ஜகத் சிங் வாலா
- ஜண்டோகே
- ஜபேலவாலி
- ஜம்மூயாணா
- ஜஸ்ஸேயாணா
- டோடாவாலீ
- டோஹக
- தகத மலாணா
- தபடா
- தாந்தேவாலா
- தாமகோட
- திகாணா
- நஜாபத குகரீயாம்
- நந்தகட்
- பங்கசடீ
- பங்கேவாலா
- பதாய்
- பத்தணவாலா
- பரகந்தீ
- பரீவாலா
- பலமகட
- பாகசர்
- பாஜா மராட
- பீட சரகார்
- புட்டீமால
- புல்லர்
- பூடா குஜ்ஜர்
- பூலேவாலா
- மட்ஹ மல்லூ
- மதராசா
- மராட்ஹ கலாம்
- மஹாம் பத்தர
- மஹிராஜ வாலா
- மாங்கட கேர
- மான சிங் வாலா
- முக்த்சர், கிராமம்
- முகந்த சிங் வாலா
- மோதலே வாலா
- மௌடு
- ரணஜீதகட்ஹ
- ரந்தாவா
- ரஹூடியாம் வாலீ
- ராமகட்ஹ
- ருபாணா
- ரோடாம் வாலீ
- லகமீரேயாணா
- லக்கேவாலீ
- லண்டா ரோடா
- லம்பீ டாப
- லுபாணியாம் வாலீ
- வடிங்க
- வங்கல
- வட்டூ
- விரவியாம்வாலீ
- சக்காம்வாலீ
- சங்கராணா
- சங்கூதௌண
- சதரவாலா
- சமாக
- சம்மேவாலீ
- சராஇனாகா
- சிவபுரா
- சீரவாலீ
- சோதா
- ஹரீகே கலாம்
- ஹராஜ
- நூர்புர் கிரபாலகே

## மலோடு வட்டம்
- அரனீயாம் வாலா வஜீராம்
- அசபால
- ஆதணீயாம்
- ஆலமவாலா
- ஈனா கேடா
- ஔலக்
- கக்கட
- கக்காம்வாலீ
- கங்கணபுரா
- கடோரேவாலா
- கட்டியாம் வாலீ
- கந்தூ கேடா
- கபரவாலா
- கரம பட்டீ
- கரமகட
- கானே கீ டாப
- கிவுவாலீ
- கிங்கரா
- கில்லியாம்வாலீ
- குடீயாம் குலாப சிங்
- குடீயாம் மோஹன சிங்
- குதியாம் வாலீ
- குமார கேடா
- குமார வாலா
- குரூஸர ஜோதா
- கூம்னண கலாம்
- கேமா கேடா
- கோலியாம்வாலீ
- சம்னூ
- சாபியாம்வாலீ
- ஜண்டவாலா சடத சிங்
- ஜோரட
- டப்பவாலீ டாப
- தானேவாலா
- திவுண கேடா
- பகவானபுரா
- பக்கீ டிப்பீ
- பட்டா கேடா
- பணவாலா அணூ
- பதிஹபுர் மனீயாம்வாலா
- பதூஹீ கேடா
- பதூஹீ வாலா
- பம்னீவாலா பத்தா
- பரீத கேடா
- பலேரீஆம்
- பாகூ
- பாதல
- பாம
- பிண்ட மலோட
- பீடீவாலா
- புரஜ சிதவாம்
- புல்லரவாலா
- போதீவாலா கடக சிங்
- மல்லவாலா
- மஹிணா
- மஹிமூத கேடா
- மான
- மாஹணீ கேடா
- மாஹூவாணா
- மிடடீ புத்தகீர
- மிடூ கேடா
- மிட்டா
- மோஹலாம்
- லக்கடவாலா
- லம்பீ
- லோஹாரா
- ஹாகூவாலா
# பரித்கோட் மாவட்டத்திலுள்ள ஊர்கள்

இது பஞ்சாப் மாநிலத்தின் பரித்கோட் மாவட்டத்திலுள்ள ஊர்களின் பட்டியல் ஆகும்.  

## ஜைதோ வட்டம்

டோட் பாஜாகானா மல்லா லம்பவாலி பரகாடீ கோந்தாரா உகந்தவாலா தபடீகானா சேடா சிங்க வாலா ராவூ வாலா ஜக்கட் வாலா ரண சிங்க வாலா தல சிங்க வாலா மத்தா சைனா ரோடீ கபூரா சந்த பான் கோடே சந்தா சிங்க வாலே ரோமாணா அஜீத் சிங் வாடா பாய் கா  

## பரித்கோட் வட்டம்
# சிதம்பரத்தில் ஒரு அப்பாசாமி


**சிதம்பரத்தில் ஒரு அப்பாசாமி** என்பது 2005ஆவது ஆண்டில் தங்கர் பச்சான் இயக்கத்திலும், நடிப்பிலும் வெளியான ஒரு இந்தியத் தமிழ்த் திரைப்படமாகும். இப்படத்தில் தங்கர் பச்சானுடன் இணைந்து நவ்யா நாயர் நடித்திருந்தார். இப்படத்திற்கு இளையராஜா இசையமைத்திருந்தார்.  

## நடிகர்கள்
- தங்கர் பச்சான் - இளங்கோவன்
- நவ்யா நாயர் - தேன்மொழி
- ஆர். சுந்தர்ராஜன்
- பிரமிட் நடராஜன்
- ஜெகன்
# ஒசூர் சாலை


**பெங்களூர்-ஒசூர் சாலை**, கருநாடகத்தின் பெங்களூரையும், தமிழகத்தின் கிருஷ்ணகிரி மாவட்டத்தையும் ஒசூரையும் இணைக்கும் தேசிய நெடுஞ்சாலை 7-யின் ஒரு பகுதி ஆகும். இது தேசிய நெடுஞ்சாலை மட்டுமின்றி பல பிரபலமான தகவல் தொழில்நுட்ப நிறுவன பூங்காக்களையும் கொண்டுள்ளது. இந்த சாலையில் எலக்ட்ரானிக் சிட்டி அமைந்துள்ளது குறிப்பிடத்தக்கது.
# துளைவரிசை


**துளைவரிசை** (perforation) என்பது கடதாசி போன்ற மெல்லிய பொருட்களில் நெருக்கமாக, வரிசையாக, ஏதாவதொரு ஒழுங்கில் இடப்படும் சிறிய துளைகளைக் குறிக்கும். பொதுவாக இதற்காக உருவாக்கப்படும் கருவிகள் மூலம் துளைகள் இடப்படுகின்றன. துளைவரிசைகள் அதன் இரண்டு பக்கங்களிலுமுள்ள பகுதிகளைத் தனித்தனியாகப் பிரிப்பதற்குப் பயன்படுகிறது. பல அஞ்சல்தலைகளைக் கொண்ட அஞ்சல்தலைத் தாள்களில் இருந்து அஞ்சல்தலைகளைத் தனித்தனியாகப் பிரித்து எடுப்பதற்குத் துளைவரிசைகள் பயன்படுத்தப்படுகின்றன.  

## உருவாக்கும் வழிமுறைகள்
துளைகள் ஊசிகள், அச்சு, லேசர் போன்றவற்றின் மூலம் துளைகள் இடப்படுகின்றன.
# சமற்கிருதம் உள்வாங்கிக்கொண்ட தமிழ்ச்சொற்கள்


**சமற்கிருதம் உள்வாங்கிக்கொண்ட தமிழ்ச்சொற்கள்** (*Tamil loanwords in Sanskrit*) இங்குப் பட்டியலிடப்படுகின்றன.  

## அறிமுகம்
சமற்கிருதச் சொற்களில் ஐந்தில் இரு பகுதிச் சொற்கள் தமிழ் வேர்ச்சொற்களிலிருந்து பிறந்தவை எனத் தேவநேயப் பாவாணர் கூறுகிறார்.  

## பட்டியல்
| வடசொல் | ஒலிப்பு | தமிழ்ச்சொல் | விளக்கம் |  |
| --- | --- | --- | --- | --- |
| हृदय | ஹ்ருʼத³ய | இதம் | இல் என்னும் வேர்ச் சொல் குத்தல், துளைத்தல் போன்ற பொருள்களையும் உடையது. இதமானது உட்குழிவானதும் உட்டுளையுள்ளதும் ஆதலால், இல்–இத்து–இது–இதம் என்றவாறு இதம் என்ற சொல் தோற்றம் பெற்றது. |  |
| रक्त | ரக்த | அரத்தம் | பொதுவாக, அரத்தம் சிவப்பு நிறமானது. தீயின் நிறம் சிவப்பு. உல் என்னும் வேர்ச்சொல்லின் அடியாகத் தோன்றிய எல், எர் போன்றவை, தீ, தீயின் நிறம், தீயின் நிறத்தையுடைய பொருள்கள் போன்றவற்றைக் குறிக்கும். உல்–அல்–அல–அலத்தம் என்றவாறு சிவப்பு நிறப் பொருளைக் குறிக்கும் அலத்தம் என்னுஞ் சொல் பிறந்தது. லகரத்திற்குப் பதிலாக ரகரம் எழுத்துப் போலியாக நின்று அரத்தம் தோன்றியது. | } |
# அஞ்சல்தலைத் தாள்


**அஞ்சல்தலைத் தாள்** (Sheet of stamps) என்பது, குறித்த அளவுள்ள தாளில் அச்சிடப்பட்ட ஒரு அலகு அஞ்சல்தலைத் தொகுதியைக் குறிக்கும். தாளின் அளவு, அச்சுத் தகட்டின் அளவில் தங்கியுள்ளது. ஒரு தாளில் பல அஞ்சல்தலைகள் இருக்கும்போது அவை கிடை, நிலைக்குத்து வரிசைகளில் ஒரு அட்டவணைபோல் ஒழுங்குபடுத்தப்பட்டிருக்கும். தனித்தனி அஞ்சல்தலைகளுக்கு இடையிலான இடைவெளிகள் ஒரே அளவுகளைக் கொண்டிருப்பதுடன், வெட்டுவதற்கோ, துளைகள் இடுவதற்கோ போதுமான இடவசதியைக் கொண்டிருக்கும்.  

## அளவும் வடிவமும்
தற்காலத்தில், அஞ்சல்தலைத் தாளே அச்சடிக்கும்போது அஞ்சல்தலைகளை ஒழுங்குபடுத்தும் பொதுவான வழியாகும். ஒரு தாளில் இருக்கக்கூடிய அஞ்சல்தலைகளின் எண்ணிக்கையும், அதன் வடிவமும் தனித்தனி அஞ்சல்தலைகளின் அளவிலும், வடிவத்திலும் தங்கியுள்ளது. சிறிய அஞ்சல்தலைகள் பொதுவாக நூறு அஞ்சல்தலைகளைக் கொண்ட தாள்களாக அச்சிடப்படுகின்றன. இருந்தாலும், பென்னி பிளாக்கும், பிற பதின்ம இசுட்டேர்லிங் நாணயமுறைக்கு முந்திய அஞ்சல்தலைத் தாள்கள் 240 அஞ்சல்தலைகளைக் கொண்டிருந்தன. பெரிய அஞ்சல்தலைகளைப் பொறுத்தவரை ஒரு தாளுக்கு ஐம்பது, இருபத்தைந்து அல்லது இருபது அஞ்சல்தலைகள் அச்சிடப்படுவதுண்டு.
# ராஜேந்திர சிங் (ஆர் எஸ் எஸ்)



**பேராசிரியர் ராஜேந்திர சிங்** (Prof. Rajendra Singh) (29 சனவரி 1922 – 14 சூலை 2003 ),  
ராஷ்டிரிய சுயம்சேவாக் சங்கத்தின் நான்காம் அகில இந்தியத் தலைவராக 1994 முதல் 2000 வரை செயல்பட்டவர். இவரை பொதுவாக ராஜூ பையா என்று அழைப்பர்.இந்திய விடுதலை இயக்கத்தில் பங்கெடுத்து, 1942இல் ஆங்கிலேயர்க்கு எதிராக வெள்ளையனே வெளியேறு போராட்டத்தில் பங்கெடுத்தவர்.  

இந்துத்துவா கருத்தியல் கொண்ட ராஜேந்திர சிங் பிராமணர் அல்லாத மற்றும் மராத்தியர் அல்லாத முதல் ஆர் எஸ் எஸ் அகில இந்தியத் தலைவராவார்.  

அலகாபாத் பல்கலைக்கழகத்தில் இயற்பியல் துறை பேராசிரியராக இருந்த ராஜேந்திர சிங் தன் வாழ்வை ராஷ்டிரிய சுயம்சேவாக் சங்கத்திற்கு அர்பணிக்க, 1960ஆண்டில் ஆசிரியர் பணியை துறந்து ராஷ்டிரிய சுயம்சேவாக் சங்கத்தின் முழுநேர பிரச்சாரகராக இணைந்து கொண்டார்.  

1980ஆம் ஆண்டில் ராஷ்டிரிய சுயம்சேவாக் சங்கத்தின் அகில இந்திய பொதுச்செயலாளராக தேர்ந்தெடுக்கப்பட்டார். சங்கத்தின் மூன்றாம் தலைவரான மதுகர் தத்ரேய தேவ்ரஸ், ராஜேந்திர சிங்கை 1994ஆம் ஆண்டில் தலைவராக நியமித்தார்.
# லிண்டே–பிராங்க்–கரோ செயல்முறை

**லிண்டே- பிராங்க்- கரோ செயல்முறை** *( Linde–Frank–Caro process)* என்பது ஐதரசன் தயாரிக்கின்ற ஒரு தயாரிப்பு முறையாகும். இம்முறையில் நீர்-வாயுவில் இருக்கும் ஒரு ஐதரசன் மற்றும் கார்பன் டை ஆக்சைடு ஆகியவை நீக்கப்பட்டு ஐதரசன் தயாரிக்கப்படுகிறது. இச்செயல் முறை 1909 ஆம் ஆண்டில் அடால்ப் பிராங்க் என்பவரால் கண்டறியப்பட்டு கார்ல் வோன் லிண்டே மற்றும் எயின்ரிச் கரோ ஆகியவர்களால் மேம்படுத்தப்பட்டது.  

## செயல்முறை விளக்கம்

20 பார் அழுத்தத்திற்கு உட்படுத்தப்பட்ட நீர்வாயுவானது லிண்டே பிராங்க் கரோ உலைக்குள் செலுத்தப்படுகிறது. உலையில் உள்ள நீர் தூணில் பெரும்பாலான கார்பன் டை ஆக்சைடு மற்றும் கந்தகம் முதலியன நீக்கப்படுகின்றன. பின்னர் உள்ள எரிசோடா நிரப்பப்பட்ட குழாய்களில் எஞ்சியிருக்கும் கார்பன் டை ஆக்சைடு, கந்தகம்,மற்றும் நீர் ஆகியன வாயு ஓட்டத்தில் இருந்து நீக்கப்படுகின்றன. வாயு குளிர்விக்கும் அறைக்குள் செலுத்தப்பட்டு – 119 0 செல்சியசு வெப்பநிலைக்கு குளிர்விக்கப்படுகிறது. இதனால் பெரும்பாலான வாயு முழுவதும் ஒடுக்கமடைந்து திரவமாகின்றன. எஞ்சியிருக்கும் வாயு அடுத்த கலனுக்குள் அனுப்பப்படுகிறது. அங்கு -205 0 செல்சியசு வெப்பநிலைக்கு குளிர்விக்கப்பட்டு திரவமாக்கப்பட்ட நைட்ரசன் இருக்கிறது. இக்கலனில் வாயுவானது மேலும் குளிர்விக்கப்பட்டு இறுதி விளை பொருளாக ஐதரசன் வாயு உருவாகிறது.
# கே. எஸ். சுதர்சன்



**கே. எஸ். சுதர்சன்** (KuppalliSitaramayyaSudarshan), (18 சூன் 1931 - 15 செப்டம்பர் 2012), ராஷ்டிரிய சுயம்சேவாக் சங்கத்தின் 2000 முதல் 2009 முடிய, ஐந்தாவது அகில இந்திய தலைவராவராக பணியாற்றியவர்.  

## வரலாறு
தற்போதைய சத்தீஸ்கர் மாநிலத்தின் ராய்பூரில் பிறந்தவர். ஜபல்பூர் அரசு பொறியியல் கல்லூரியில் தொலைத்தொடர்பு பொறியியல் படிப்பு பயின்றவர்.  
இந்துத்துவா கருத்தியல் கொண்ட சுதர்சன், 1954ஆம் ஆண்டில் ஆர் எஸ் எஸ் பிரச்சாரகராக ராய்கர் மாவட்டத்தில் தொண்டு செய்தார். 1964இல் மத்திய இந்தியப் பகுதியின் மண்டலச் செயலராக பொறுப்பேற்றார். 10 மார்ச் 2000ஆம் ஆண்டில் ராஜேந்திர சிங்கிற்கு பின்னர் ராஷ்டிரிய சுயம்சேவாக் சங்கத்தின் அகில இந்திய தலைவராக விளங்கியவர்.  
.
# கேளடி கண்மணி



***கேளடி கண்மணி*** (*Keladi Kannmanii*) என்பது 1990ஆவது ஆண்டில் வசந்த் இயக்கத்தில் வெளியான ஒரு இந்தியத் தமிழ்த் திரைப்படமாகும். பிரபல இந்திய பின்னணிப் பாடகரான எஸ். பி. பாலசுப்ரமணியம் முதன்மை கதாப்பாத்திரத்தில் நடித்திருந்தார். ராதிகா, ரமேஷ் அரவிந்த், கீதா, விவேக் ஆகியோர் இதர முக்கிய கதாபாத்திரங்களில் நடித்திருந்தனர். வசந்த் இயக்கிய முதல் திரைப்படமான இது 200 நாட்களைக் கடந்து ஓடிய வெற்றித் திரைப்படமாகும்.  

## நடிகர்கள்
- எஸ். பி. பாலசுப்ரமணியம்
- ராதிகா
- கீதா
- விவேக்
- ஜனகராஜ்
- அஞ்சு
- நீனா
- ரமேஷ் அரவிந்த்
- கவிதாலயா கிருஷ்ணன்
- பூர்ணம் விஸ்வநாதன்

## தயாரிப்பு
கே.பாலச்சந்தரிடம் உதவி இயக்குனராகப் பணியாற்றிய வசந்த் இந்த திரைப்படத்தின் வாயிலாகவே தமிழ்த் திரைப்படத்துறையில் இயக்குநராக அறிமுகமானார். இப்படத்தில் ராதிகா அழும் காட்சியே, தான் இயக்கிய முதலாவது காட்சி என்று வசந்த் கூறுகிறார்.  

## பெற்ற விருதுகள்
- 1990 – சிறந்த தமிழ் நடிகைக்கான பிலிம்பேர் விருது – ராதிகா
- 1990 – தமிழக அரசு திரைப்பட விருதுகள் - சிறந்த திரைப்படம் (இரண்டாவது இடம்)
- 1990 – தமிழக அரசு திரைப்பட விருதுகள் (சிறந்த பாடலாசிரியர்) – வாலி
- 1990 – தமிழக அரசு திரைப்பட விருதுகள் (சிறந்த பின்னணிப் பாடகர்) – எஸ். பி. பாலசுப்ரமணியம்

## பாடல்கள்
இப்படத்திற்கு இசையமைத்தவர் இளையராஜா ஆவார்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | *என்ன பாடுவது* | எஸ். பி. பாலசுப்ரமணியம், இளையராஜா | கங்கை அமரன் | 04:43 |  |
| 2 | *கற்பூர பொம்மை ஒன்று* | பி. சுசீலா | மு. மேத்தா | 04:45 |  |
| 3 | *மண்ணில் இந்த காதலின்றி* | எஸ். பி. பாலசுப்ரமணியம் | வரதராஜன் | 04:13 |  |
| 4 | *நீ பாதி நான் பாதி* | கே. ஜே. யேசுதாஸ், உமா ரமணன் | வாலி | 04:40 |  |
| 5 | *தண்ணியிலே நனைஞ்சா* | உமா ரமணன் | வாலி | 04:41 |  |
| 6 | *தென்றல் தான்* | கே. ஜே. யேசுதாஸ், சித்ரா | பிறைசூடன் | 04:41 |  |
| 7 | *வாரணம் ஆயிரம்* | எஸ். ஜானகி | ஆண்டாள் | 02:45 | } |
# எச். வி. சேசாத்திரி



**எச். வி. சேசாத்திரி** (H. V. Sheshadri) (கன்னடம்: ಹೊ ವೆ ಶೇಷಾದ್ರಿ, இந்தி: हो वे शेषाद्री, (1926 - 2005), இந்திய எழுத்தாளரும் சமூக ஆர்வலரும் ஆவார். தன் வாழ்க்கையை இந்து சமூக முன்னேற்த்திற்காக அர்ப்பணம் செய்த ராஷ்டிரிய சுயம்சேவாக் சங்கத்தின் முக்கியத் தலைவர்களில் ஒருவர்.  

## வரலாறு
1926இல் பெங்களூரில் பிறந்த சேசாத்திரி, பெங்களூரு பல்கலைக்கழகத்தில் வேதியியல் துறையில் முதுநிலைப் பட்டம் பெற்றவர்.  

ராஷ்டிரிய சுயம்சேவாக் சங்கத்தின் பால் ஈர்க்கப்பட்ட, சேசாத்திரி 1946இல் முழு நேர ஆர் எஸ் எஸ் பிரச்சாரகரானார். கர்நாடகா மாநிலத்தில் ஆர் எஸ் எஸ் அமைப்பை வளுப்படுத்துவதில் திறம்பட பணியாற்றியவர். பின்னர் 2000ஆம் ஆண்டில் அகில இந்திய முக்கிய பிரச்சாரகர்களில் ஒருவராக இறக்கும் வரை பணியாற்றியவர்.  

## படைப்புகள்
இந்துக்களின் விழிப்புணர்வு தொடர்பான எட்டு நூல்கள் எழுதியுள்ளார்.
# இலட்சுமன் வாமன் பரஞ்பே

**இலட்சுமன் வாமன் பரஞ்பே** (Laxman Vaman Paranjpe (**L. V. Paranjpe**), ராஷ்டிரிய சுயம்சேவாக் சங்கத்தின் இந்து சமய சித்தாங்கள் வகுக்கும் இந்து தேசியம் அமைப்பை கேசவ பலிராம் ஹெட்கேவருடன் இணைந்து நிறுவியவர்.  
1920ஆம் இந்திய தேசிய காங்கிரஸ் கட்சியின் மாநாடு நாக்பூரில் நடந்து கொண்டிருந்த போது, **பாரத சுயம்சேவாக் மண்டல்** என்ற தொண்டரணி அமைப்பு, பரஞ்பே மற்றும் ஹெட்கேவரால் இணைந்து துவக்கப்பட்டது. இவ்வமைப்பின் தொண்டர்கள் பயிற்சியின் போதும், சமுகப் பணியின் போதும் சீருடையில் இருந்தனர். இவ்வமைப்பே பின்னர் ஆர் எஸ் எஸ் அமைப்பின் முன்னோடியாக விளங்கியது.  

ஹெட்கேவர், இந்திய விடுதலை போராட்டத்தின் போது சிறையில் இருந்த காலத்தில், பிரபஞ்பே 1930 - 1931 ஆம் ஆண்டில் ராஷ்டிரிய சுயம்சேவாக் சங்கத்தின் அகில இந்திய தலைவராக பொறுப்பேற்றார்.
# பாரதிய மஸ்தூர் சங்கம்



**பாரதீய மஸ்தூர் சங்கம்** (Bharatiya Mazdoor Sangh BMS) (மொழிபெயர்ப்பு): (இந்தியத் தொழிலாளர்கள் ஒன்றியம்), அகில இந்திய அளவிலான தொழிற்சங்கங்களில் ஒன்றாகும். தத்தோபந்த் பாபுராவ் தெங்காடி, 23 சூலை 1955-இல் பாரதீய மஸ்தூர் சங்கத்தை ஆரம்பித்தார். தற்போது 5890 தொழிலாளர் அமைப்புகள் பாரதீய தொழிலாளர்கள் ஒன்றியத்தில் இணைந்துள்ளது. 2002-ஆம் ஆண்டு புள்ளி விவரப்படி 62,15,797 தொழிலாளர்கள் பாரதீய மஸ்தூர் ஒன்றியத்தில் உறுப்பினர்களாக உள்ளனர்.  
பாரதிய மஸ்தூர் சங்கம், பாரதிய ஜனதா கட்சியின் தொழிலாளர் அணியாக செயல்படுகின்றது.  

## பாரதீய ஜனதா கட்சியின் பிற அணிகள்
- மாணவர் அணி
- இளைஞர் அணி
- மகளிர் அணி
- விவசாயிகள் அணி
- சிறுபான்மையினர் அணி
# பால்ராஜ் மாதோக்



**பால்ராஜ் மாதோக்** (Balraj Madhok) (இந்தி:बलराज मधोक) (பிறப்பு: 25 சனவரி 1920), 1960ஆம் ஆண்டில் பாரதிய ஜனசங்கத்தின் அகில இந்தியத் தலைவராக இருந்த மூத்த இந்திய அரசியல்வாதி ஆவார். ஆரம்பத்தில் தில்லி பல்கலைக்கழகத்தில் வரலாற்றுத் துறையில் பேராசிரியராக இருந்தவர். இந்துத்துவா கருத்தியல் கொள்கையாளர்.  

ஜம்மு காஷ்மீர் மாநிலத்தின் பாகிஸ்தான் ஆக்கிரமிப்பு பகுதியான ஜில்ஜிட்-பால்டிஸ்தானின் *ஸ்கர்டு* பகுதியில் பிறந்து, இந்தியப் பிரிவினையின் போது, ஜம்மு காஷ்மீர் இராச்சியத்தில் குடிபெயர்ந்து, 1947ல் ஜம்மு பிரஜா பரிசத் கட்சியை நிறுவினார்.. பின்னர் அதனை சியாமா பிரசாத் முகர்ஜி தலைமையிலான பாரதிய ஜனசங்கத்துடன் இணைத்து, அக்கட்சியின் முதல் அகில இந்தியப் பொதுச்செயலராக பணியாற்றியவர். 1966-இல் பாரதிய ஜனசங்கத்தின் அகில இந்திய தலைவராக இருக்கையில், 1967-ஆம் ஆண்டில் நடந்த நாடாளுமன்ற தேர்தலில், பாரதிய ஜனசங்கம், முதல் முறையாக இரட்டை இலக்கத்தில் 35 தொகுதிகளில் வெற்றி பெற்றது.  

இரண்டாவது மற்றும் நான்காவது நாடாளுமன்றத்திற்கு, தில்லி வடக்கு மற்றும் தெற்கு தில்லி தொகுதியிலிருந்து வென்றவர்.  

இந்திராகாந்தி பிரதமராக இருந்த காலத்தில், நெருக்கடி நிலையின் போது 1975-1977ஆம் ஆண்டில் 18 மாதங்கள் சிறை சென்றவர்.  

அடல் பிகாரி வாஜ்பாய், லால் கிருஷ்ண அத்வானி மற்றும் நானாஜி தேஷ்முக் போன்ற தலைவர்களுடன் ஏற்பட்ட கருத்து மோதல் காரணமாக மார்ச், 1973ஆம் ஆண்டில் பாரதிய ஜனதா கட்சியிலிருந்து வெளியேறினார்.  

இந்தி மொழியிலும், ஆங்கிலத்திலும் பத்துக்கும் மேற்பட்ட நூல்களை எழுதியுள்ளார்.  
## மறைவு
பால்ராஜ் மாதோக் தமது 96-வது வயதில் உடலநலக்குறைவால் 2 மே 2016 அன்று புதுதில்லியில் மறைந்தார்.
# ஏ. ஆர். ஏ. எம். அபூபக்கர்


**அப்துல் ரசாக் அலிம் முகம்மது அபூபக்கர்** (*Abdul Razak Alim Mohamed Abubucker*, 31 மார்ச் 1912 - ) இலங்கை அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## அரசியலில்
அபூபக்கர் 1947 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக மூதூர் தொகுதியில் போட்டியிட்டு 3,480 வாக்குகளுடன் வெற்றி பெற்று நாடாளுமன்றம் சென்றார். 1952 தேர்தலில் மூதூர் தொகுதியில் போட்டியிட்டு சுயேட்சை வேட்பாளர் எம். ஈ. எச். முகம்மது அலி என்பவரிடம் 2,721 வாக்குகளால் தோற்றார். இவர் மீண்டும் மார்ச் 1960 தேர்தலில் இலங்கை சனநாயகக் கட்சி வேட்பாளராகப் போட்டியிட்டு 298 வாக்குகள் மட்டுமே பெற்று தோற்றார்.
# சீசியம் சல்பேட்டு


**சீசியம் சல்பேட்டு** *(Caesium sulfate)* என்பது Cs2SO4 என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். சம அடர்த்தி அல்லது அடர்த்திச் சரிவு மைய விலக்கலில் பயன்படுத்தக்கூடிய அடர்த்தியான நீர்க்கரைசல்கள் தயாரிக்க கந்தக அமிலத்தின் இச்சீசிய உப்பு பயன்படுகிறது. எலிகளுக்கு வாய்வழியாக கொடுக்கும் போது இச்சேர்மத்தின் உயிர்க் கொல்லும் அளவு 2830 மி.கி/கி.கி என்று மதிப்பிடப்பட்டுள்ளது.
# எம். ஈ. எச். மகரூப்


**முகம்மது எகுத்தார் ஹாஜியார் மகரூப்** (*Mohamed Ehuttar Hadjiar Maharoof*, 5 சனவரி 1939 - 20 சூலை 1997) இலங்கை அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## ஆரம்ப வாழ்க்கை
மகரூப் 1939 சனவரி 5 இல் இலங்கையின் கிழக்கு மாகாணம், திருகோணமலை மாவட்டத்தில் பிறந்தார். இவரது தந்தை கிண்ணியா கிராமசபைத் தலைவராக இருந்தவர். சகோதரர் எம். ஈ. எச். முகம்மது அலி நாடாளுமன்ற உறுப்பினராக இருந்தவர்.  

## அரசியலில்
மகரூப் 1965 இல் தந்தை இறந்ததை அடுத்து அரசியலில் இறங்கினார். 1978 இல் மன்னார் மாவட்ட அமைச்சராக நியமிக்கப்பட்டார். 1989 தேர்தலில் ஐதேக வேட்பாளராக திருகோணமலை மாவட்டத்தில் போட்டியிட்டு மீண்டும் நாடாளுமன்றம் சென்றார். 1990 இல் துறைமுகங்கள், மற்றும் கப்பல் போக்குவரத்து இராசாங்க அமைச்சராக நியமிக்கப்பட்டார். 1994 தேர்தலில் மீண்டும் வேட்பாளராக நிறுத்தப்பட்டு வெற்றி பெற்றார்.  

## படுகொலை
மகரூப் திருகோணமலை மாவட்டத்தில் தமிழர்களுடன் சிறந்த புரிந்துணர்வைக் கொண்டிருந்தார். சிறீலங்கா முஸ்லிம் காங்கிரசு கட்சி உருவாக்கத்தையும், முசுலிம்களுக்கு என தென்கிழக்கு மாகாணசபை உருவாக்கத்துக்கும் எதிர்ப்புத் தெரிவித்திருந்தார். 1997 சூலை 20 காலையில் மகரூப் பயணம் செய்த வாகனம் இறக்கண்டி செல்லும் வழியில் குச்சவெளி வீதியில் திருகோணமலைக்கும் நிலாவெளிக்கும் இடையில் 6 ஆம் மைல் கட்டையடியில் வைத்து கண்ணிவெடி ஒன்றில் சிக்கியதில் மகரூப் கொல்லப்பட்டார். அவருடன் மேலும் ஐவரும் (ஓட்டுனர், பாதுகாப்பு அதிகாரி, நண்பர், பாடசாலை அதிபர் ஒருவர், சாரதியின் 5 வயது மகன்) கொல்லப்பட்டனர்.
# சீசியம் புரோமைடு


**சீசியம் புரோமைடு** *(Caesium bromide)* என்பது CsBr என்ற மூலக்கூற்று வாய்ப்பாடு கொண்ட சீசியமும் புரோமினும் சேர்ந்த வேதிச் சேர்மம் ஆகும். சீசியம் குளோரைடு வகை கனசதுர அமைப்பை ஒத்த எளிய கனசதுர படிக அமைப்பை சீசியம் புரோமைடு பெற்றிருக்கிறது. இவ்வமைப்பு Pm3m இடக்குழு வகையையும் அணிக்கோவை மதிப்பு a = 0.42953 நா.மீ. Cs+ மற்றும் Br− அயனிகளுக்கு இடையில் உள்ள இடைவெளி 0.37198 நா.மீ ஆகும். எலிகளுக்கு வாய்வழியாக கொடுக்கப்பட்டால் இதனுடைய கொல்லும் அளவு 1400 மி.கி/ கி.கி என்று மதிப்பிடப்பட்டுள்ளது.  

## தொகுப்பு முறையில் தயாரிப்பு
பின்வரும் வேதி வினைகள் வழியாக சீசியம் புரோமைடைத் தயாரிக்கலாம்.  

### நடுநிலையாக்கல் வினை
CsOH <sub>(நீர்த்த)</sub> + HBr <sub>(நீர்த்த)</sub> → CsBr <sub>(நீர்த்த)</sub> + H2O <sub>(நீர்மம்)</sub>  
Cs<sub>2</sub>(CO<sub>3</sub>) <sub>(நீர்த்த)</sub> + 2 HBr <sub>(நீர்த்த)</sub> → 2 CsBr <sub>(நீர்த்த)</sub> + H<sub>2</sub>O <sub>(நீர்மம்)</sub> + CO<sub>2</sub> <sub>(வாயு)</sub>  

• நேரடித் தொகுப்பு வினை:  

2 Cs <sub>(திண்மம்)</sub> + Br<sub>2</sub> <sub>(வாயு)</sub> → 2 CsBr <sub>(திண்மம்)</sub>  

சீசியம் உலோகம், உப்பீனிகளுடன் நேரடியாக வினைபுரியும் போது அதி தீவிரமாக வினைபுரிகிறது என்பதாலும் அதிக விலைமதிப்பு கொண்டது என்பதாலும் பெரும்பாலும் இம்முறையில் சீசியம் புரோமைடு தயாரிக்கப்படுவதில்லை.  

## பயன்கள்
ஒளியியலில் சில சமயங்களில் நிறமாலை ஒளியளவியில், ஒளிக்கற்றைப் பிரிப்பானாக சீசியம் புரோமைடு பயன்படுத்தப்படுகிறது.
# மெர்சிங்


**மெர்சிங்** (ஆங்கிலம்: *Mersing*; மலாய்: *Mersing*; சீனம்: 丰盛港; ஜாவி:مرسيڠ) என்பது மலேசியா, ஜொகூர் மாநிலத்தில், மெர்சிங் மாவட்டத்தில் உள்ள ஒரு நகரமாகும்.  

மெர்சிங் நகரம் மிக நீண்ட வரலாற்றைக் கொண்டது. இந்த நகரம் மெர்சிங் மாவட்டத்தின் தலைநகரமாகவும் விளங்குகிறது. ஜொகூர் மாநிலத்தில் மெர்சிங் எனும் பெயரில் இரு இடங்கள் உள்ளன.  

- **மெர்சிங் நகரம்**
- **மெர்சிங் மாவட்டம்**

மலேசியத் தலைநகரமான கோலாலம்பூர் மாநகரில் இருந்து 355 கி.மீ.; ஜொகூர் மாநிலத் தலைநகரமான ஜொகூர் பாரு மாநகரில் இருந்து 127 கி.மீ.; பகாங் மாநிலத் தலைநகரமான [குவாந்தான்]] மாநகரில் இருந்து 165 கி.மீ. தொலைவில் அமைந்து உள்ளது.  

## பொது

மெர்சிங் மாவட்டத்தில் நிறைய சுற்றுலாத் தீவுகள் உள்ளன. அழகிய கடற்கரைகளில் நிறைய தங்கும் விடுதிகள் உள்ளன. இந்த நகரத்தின் சுற்றுவட்டாரப் பகுதிகள் கடல்கரை அழகிற்குப் பிரபலமானவை. இந்த நகரத்தில் இருந்துதான் தென்சீனக் கடலில் இருக்கும் சுற்றுலாத் தீவுகளுக்குப் படகு ஏறிச் செல்ல வேண்டும்.  

மெர்சிங் நகரம் பல காரணங்களுக்காக முக்கியத்துவம் வாய்ந்தது. ஜொகூர் மாநிலத்தின் கிழக்குப் பகுதியில் அமைந்துள்ள இரண்டு முக்கிய நகரங்களில் மெர்சிங் நகரமும் ஒன்றாகும். மற்றொரு நகரம் கோத்தா திங்கி.  

தெற்கு மற்றும் கிழக்கு ஜொகூரை இணைக்கும் பிரதான சாலையில் மெர்சிங் நகரம் அமைந்துள்ளது. பகாங் மாநிலத்தின் தலைநகர் குவாந்தான் உட்பட மற்ற கிழக்குக்கரை நகடங்களை இணைக்கின்றது. மேலும் தியோமான் தீவு போன்ற தென்சீனக் கடல் தீவுகளுக்குச் செல்வதற்கு இந்த நகரம் படகுதுறை நகரமாகவும் விளங்குகிறது.  

இயற்கைச் சுற்றுச்சூழல் சுற்றுலா, மீன்பிடித் தொழில், கடல் சார் மீன்வளர்ப்புத் தொழில், விவசாயம் மற்றும் இலகு வகை தொழிற்சாலைகள் ஆகியவை இந்த நகரத்தின் முக்கியப் பொருளாதார நடவடிக்கைகள்.  

மெர்சிங் மாவட்டத்தில் ஏழுக்கும் மேற்பட்ட தீவுகள் உள்ளன. இவை உள்நாட்டு; வெளிநாட்டு சுற்றுலாப் பயணிகளை வெகுவாக ஈர்க்கின்றன. தியோமன்தீவிற்குச் சுற்றுலாப் பயணிகளைப் படகு மூலம் கொண்டு செல்ல மெர்சிங் நகரத்தில் படகுத் துறையும் உள்ளது.  

### பெயர் வரலாறு

மெர்சிங் எனும் பெயர் மாவ் ஷெங் போர்ட் (Mau Sheng Port) எனும் சீன மொழிச் சொல்லில் இருந்து பெறப்பட்டு இருக்கலாம் என்று நம்பப் படுகிறது. 1880-ஆம் ஆண்டு முதல், மெர்சிங் எனும் சொல் ஜொகூர் மக்களின் பயன்பாட்டில் இருந்து வருகிறது.  

மேலும் அமீர் சிங் (Amir Singh) அல்லது மென் சிங் (Men Singh) என்று பெயர் கொண்ட சீக்கிய வணிகர் ஒருவரிடம் இருந்தும், மெர்சிங் எனும் பெயர் பெறப்பட்டு இருக்கலாம் என்றும் நம்பப் படுகிறது. ஒரு தீர்க்கமான முடிவு கிடைக்கவில்லை.  

## மெர்சிங் சுற்றுலா தீவுகள்

- அவுர் தீவு (Aur Island)
- பெசார் தீவு (Besar Island)
- அரிமாவ் தீவு (Harimau Island)
- அரோங் பொழுதுபோக்கு வனப்பூங்கா (Arong Recreational Forest)
- பெமாங்கில் தீவு (Pemanggil Island)
- ராவா தீவு (Rawa Island)
- சிபு தீவு (Sibu Island)
- தாமான் நெகாரா எண்டாவ் ரொம்பின் (Taman Negara Endau Rompin)
# கல்கியின் அமரதாரா (புதினம்)



**கல்கியின் அமரதாரா** கல்கி கிருஷ்ணமூர்த்தியின் மகள் ஆனந்தி எழுதிய புதினமாகும். இது நான்கு பாகங்களைக் கொண்ட புதினமாகும். இந்நூலின் முதல் 26 அத்தியாயங்களைகீ கல்கி எழுதியதாக முன்னுரையில் ஆனந்தி குறிப்பிட்டிருக்கிறார்.  

## அமைப்பு
- முதல் பாகம் - இந்துமதியின் கதை (50 அத்தியாயங்கள்)
- இரண்டாம் பாகம் - நட்சத்திர உதயம் (50 அத்தியாயங்கள்)
- மூன்றாம் பாகம் - ரங்கதுரையின் கதை (39 அத்தியாயங்கள்)
- நான்காம் பாகம் - வாழ்வு மலர்ந்தது (26 அத்தியாயங்கள்)

இந்த நான்கு பாகங்களும் இரு தொகுதிகளாக வெளிவந்துள்ளன.  

- 'கல்கியின் அமரதாரா', நூல், (1 & 2ஆம் பாகங்கள்) (6ஆம் பதிப்பு 2012; வானதி பதிப்பகம், 23, தீனதயாளு தெரு, தி.நகர், சென்னை)
- 'கல்கியின் அமரதாரா', நூல், (3 & 4ஆம் பாகங்கள்) (3ஆம் பதிப்பு 2013; வானதி பதிப்பகம், 23, தீனதயாளு தெரு, தி.நகர், சென்னை)
# கோத்தா திங்கி


<small>*(ஜொகூர் மாநிலத்தில் கோத்தா திங்கி எனும் பெயரில் கோத்தா திங்கி மாவட்டம்; கோத்தா திங்கி நகரம்; என இரு இடங்கள் உள்ளன.)*</small>  

**கோத்தா திங்கி** என்பது (மலாய்: *Pekan Kota Tinggi*; ஆங்கிலம்: *Kota Tinggi Town*; சீனம்: 哥打丁宜) மலேசியா, ஜொகூர் மாநிலத்தில், கோத்தா திங்கி மாவட்டத்தில் உள்ள ஒரு நகரம் ஆகும். ஜொகூர் பாரு நகருக்கு 42 கி.மீ. வடக்கே அமைந்து உள்ளது. மெர்சிங் நகரம் மிக அருகில் உள்ள நகரமாகும்.  

செடிலி அல்லது தஞ்சோங் செடிலி எனும் ஒரு சிறிய மீன்பிடி நகரம், கோத்தா திங்கி நகரத்திற்கு வடகிழக்கில் 37 கி.மீ தொலைவில் உள்ளது. இந்த மீன்பிடி நகரம் தீபகற்ப மலேசியாவின் கிழக்கு கடற்கரையில் இரண்டாவது பெரிய மீன்பிடி துறைமுகமாகும்.  

## வரலாறு

கோத்தா திங்கியின் வரலாறு 1529-ஆம் ஆண்டில் இருந்து தொடங்குகிறது. ஏனெனில் 1528 முதல் 1564 வரை ஜொகூரை ஆட்சி செய்த ஜொகூர் சுல்தான் இரண்டாம் அலாவுதீன் ரியாட் சா என்பவரால் கோத்தா திங்கி நகரம் முதன்முதலில் உருவாக்கப்பட்டது.  

முன்பு காலத்தில் கோத்தா திங்கியில் பல கோட்டைகள் கட்டப்பட்டன. காரா கோட்டை (1529), சாயோங் கோட்டை (1536), பத்து கோட்டை (1540), செலுயுட் கோட்டை (1564), பத்து சாவார் கோட்டை (1587), தௌகிட் கோட்டை (1623), கோத்தா திங்கி கோட்டை (1685), பஞ்சோர் கோட்டை (1716) என எட்டு கோட்டைகள். இவற்றுள் சில கோட்டைகள் மட்டுமே எஞ்சியுள்ளன.  

ஜொகூர் சுல்தானகம் கோத்தா திங்கியில் நிறுவப் பட்டதால் கோத்தா திங்கி ஒரு வரலாற்று நகரம் என்று அழைக்கப் படுகிறது. பல வரலாற்றுக் கல்லறை]]கள் இங்கு காணப் படுகின்றன. சுல்தான் முகமட் மங்காட் டி ஜுலாங் கல்லறை (Sultan Mahmud Mangkat Di Julang Mausoleum); பெண்டகாரா துன் ஹபீப் அப்துல் மஜித் கல்லறை; லக்சமணா பெந்தான் கல்லறை; போன்ற கல்லறைகள் இங்கு தான் உள்ளன.  

## கோத்தா திங்கி வெள்ளம்

2006 டிசம்பர் 18-ஆம் தேதி தொடங்கி 2007 ஜனவரி 13-ஆம் தேதி வரை மலேசியாவில் ஒரு பெரிய வெள்ளம் ஏற்பட்டது. சிங்கப்பூர்; ஜொகூர்; பகாங்; மலாக்கா மற்றும் நெகிரி செம்பிலான் மாநிலங்களையும் பேரழிவிற்கு உட்படுத்திய அந்த வெள்ளத்தில் கோத்தா திங்கி நகரமும் கடுமையாகப் பாதிக்கப்பட்டது.  

கிட்டத்தட்ட 100,000 பேர் மீட்பு மையங்களில் புகலிடம் அடைய வேண்டிய நிலை ஏற்பட்டது. சில நாட்களுக்கு முன்பாக பிலிப்பைன்ஸ் மற்றும் வியட்நாம் நாடுகளை உத்தோர் சூறாவளி (Typhoon Utor) தாக்கியது. அதன் காரணம் சராசரிக்கும் மேலாக பெய்த மழையால் வெள்ளம் ஏற்பட்டது. இந்தச் சூறாவளியின் காரணமாகச் சிங்கப்பூர் மற்றும் இந்தோனேசியாவின் சில பகுதிகளும் வெள்ளத்தில் மூழ்கின.  

### கோத்தா திங்கி நகரம் வெள்ளத்தில் மூழ்கியது

முதல் வெள்ளம் 19 டிசம்பர் 2006-இல் தொடங்கியது. கோத்தா திங்கி நகரத்தை முழுமையாக மூழ்கடித்தது. வெள்ள அளவு 4.90 மீட்டர் (16.1 அடி) உயரத்திற்கு உயர்ந்தது. இரண்டாவது வெள்ள அலை 5.45 மீட்டர் (17.9 அடி) உயரத்தையும் தாண்டியது.  

கோத்தா திங்கி நகரம் கிட்டத்தட்ட இரண்டு வாரங்களாக நீருக்கு அடியில் மூழ்கி இருந்தது. நிலச்சரிவு மற்றும் வெள்ளம் காரணமாக மற்ற நகரங்களில் இருந்தும் தனிமைப் படுத்தப்பட்டது.  

### கோத்தா திங்கி நீர்வீழ்ச்சி

கோத்தா திங்கி நகரில் இருந்து வடமேற்கே 16 கி.மீ. (10 மைல்) தொலைவில் உள்ள லோம்பாங் எனும் இடத்தில் கோத்தா திங்கி நீர்வீழ்ச்சி உள்ளது. ஜொகூர் பாரு மாநகரத்தில் இருந்து 60 கி.மீ. தூரத்திலும் அமைந்துள்ளது.  

உள்ளூர் சுற்றுலா தலங்களில் மிகப் பிரபலமான நீர்வீழ்ச்சி ஆகும். முந்தகாக் (*Gunung Muntahak*) எனும் மலையின் அடிவாரத்தில் இந்த நீர்வீழ்ச்சி உள்ளது.  

## காட்சியகம்

## மேற்கோள்